ഘോസാളേഗഡ്

മഹാരാഷ്ട്രയിലെ രോഹ പട്ടണത്തിൽ നിന്ന് 8 കിലോമീറ്റർ തെക്കായി സ്ഥിതി ചെയ്യുന്ന ഒരു കോട്ടയാണ് ഘോസാളേഗഡ് അഥവാ ഘോസാൾഗഡ്. വീർഗഡ് എന്ന പേരിലും ഈ കോട്ട അറിയപ്പെടുന്നു. 20 മീറ്റർ വീതിയുള്ള ഒരു ഇടനാഴിയുടെ രൂപത്തിലാണ് ഈ കോട്ടയുള്ളത്. തമ്മാൻഘാട്ട് വഴിയുള്ള തുറമുഖങ്ങളിലേക്കുള്ള വ്യാപാരപാത നിരീക്ഷിക്കാൻ ഈ കോട്ട സഹായിച്ചു.https://www.maharashtratourism.gov.in/-/ghosalgad ഈ കോട്ടയിൽ നിന്ന് കാണാ‍വുന്ന അകലത്തിലാണ് പ്രദേശത്തെ മറ്റൊരു കോട്ടയായ തൾഗഡ്.
ചരിത്രം
ഈ കോട്ടയുടെ നിർമ്മിതിയെപ്പറ്റി ചരിത്ര രേഖകളില്ല. പതിനാറാം നൂറ്റാണ്ടിൽ ബിജാപൂരിലെ ആദിൽഷായുടെ നിയന്ത്രണത്തിലായിരുന്നു ഈ കോട്ട. 1648-ൽ ശിവാജി ഈ കോട്ട കീഴടക്കി. അദ്ദേഹമാണ് ഈ കോട്ടക്ക് വീർഗഡ് എന്ന പേര് നൽകിയത്.https://www.maharashtratourism.gov.in/-/ghosalgad കാലാകലങ്ങളിൽ ഈ കോട്ട സിദ്ധി, ആംഗ്രെ, മറാത്ത ഭരണകൂടങ്ങളുടെ നിയന്ത്രണത്തിലായി. മുഗളരുമായി നടത്തിയ പുരന്ദർ ഉടമ്പടി അനുസരിച്ച് ശിവാജി കൈവശം വച്ച 12 കോട്ടകളിൽ ഒന്നാണ് ഇത്. 1818-ൽ കേണൽ പ്രോതർ ഈ കോട്ട പിടിച്ചെടുത്തു.

അവലംബം

ചിത്രശാല

വർഗ്ഗം:മഹാരാഷ്ട്രയിലെ കോട്ടകൾ